Diari Oficial de la Generalitat Valenciana


Sumari del DOGV 3762, del 01-06-2000 (2000/3936)

RESOLUCIÓ d'11 de maig de 2000, de la Conselleria d'Agricultura, Pesca i Alimentació, per la qual s'autoritza l'ajustament de la dotació de dues línies de transferències de capital del programa 531.10 Estructures agràries.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/3936


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ d'11 de maig de 2000, de la Conselleria d'Agricultura, Pesca i Alimentació, per la qual s'autoritza l'ajustament de la dotació de dues línies de transferències de capital del programa 531.10 Estructures agràries. [2000/X3936]
  
Les subvencions que ha de concedir la Conselleria d'Agricultura, Pesca i Alimentació, destinades a fomentar la racionalització de la utilització d'aigües per al reg, mitjançant la implantació de sistemes de reg localitzat i modernització dels regadius existents, es canalitzen a través d'una línia de subvenció del capítol 7 del programa 531.10 Estructures agràries.
  
En general, es tracta d'actuacions d'execució plurianual que tenen subvencions concedides que abasten igualment diversos exercicis pressupostaris. Aquesta conselleria considera d'interès l'acceleració d'algunes d'aquestes obres, en la mesura que les disponibilitats pressupostàries de la Conselleria ho permeten.
  
D'altra banda, en el mateix capítol i programa se situa una línia de subvenció destinada a fomentar la realització d'obres de condicionament de camins rurals a municipis, mancomunitats i entitats locals menors de la Comunitat Valenciana. Una vegada acomplit el termini de presentació de sol·licituds en aquesta línia, i després de considerar l'import total màxim sol·licitat per a l'exercici 2000 i les obligacions reconegudes en exercicis anteriors a càrrec d'aquesta, hi queda un excés de crèdit en situació comptable de disponible, que no serà necessari durant aquest exercici pressupostari.
  
A fi de facilitar l'acceleració de la major quantitat d'obres possible i d'atendre un nombre major de noves sol·licituds d'ajuda.
  
Atesos els informes de l'Oficina Pressupostària i de la Intervenció Delegada en aquesta conselleria.
  
En virtut de les disposicions de l'article 21.1.b de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, i de l'article 13.1.b de l'Ordre de 16 de febrer de 2000, de la Conselleria d'Economia i Hisenda, per la qual es regula el procediment de gestió del pressupost de la Generalitat Valenciana per a 2000.
  
En virtut de la delegació de les competències establides en l'article 1.d de l'Ordre de 21 d'abril de 1997, de la Conselleria d'Agricultura, Pesca i Alimentació (DOGV número 2.997, de 22 de maig de 1997), resolc:
  
Article únic
  
Autoritzar l'ajustament en la dotació de dues línies de subvenció de capital del programa 531.10 Estructures agràries, pels imports següents: